CENTEL บวกกว่า 3% เล็งเข้า SET50 รอบใหม่
CENTEL บวกกว่า 3% เล็งเข้า SET50 รอบใหม่ ล่าสุด ณ เวลา 10.37 น. อยู่ที่ 47.25 บาท บวก 1.50 บาท หรือ 3.28% สูงสุดที่ 47.50 บาท ต่ำสุดที่ 46.25 บาท ด้วยมูลค่าซื้อขาย 47.65 ล้านบาท ด้าน โบรกฯ อัพเป้าใหม่เป็น 50 บ.
17 พ.ย. 2560

ผู้สื่อข่าวรายงานว่า ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ล่าสุด ณ เวลา 10.37 น. อยู่ที่ 47.25 บาท บวก 1.50 บาท หรือ 3.28% สูงสุดที่ 47.50 บาท ต่ำสุดที่ 46.25 บาท ด้วยมูลค่าซื้อขาย 47.65 ล้านบาท ขณะที่ดัชนีตลาดหุ้นไทยโดยรวมบวก 0.69%

โดย นักวิเคราะห์ บล.กรุงศรี ระบุในบทวิเคราะห์ ติดตามการประกาศรายชื่อหุ้น เข้า/ออก SET 50/100 รอบใหม่ ในช่วงปลายสัปดาห์ เบื้องต้นตลาดส่วนใหญ่ว่าคาดหุ้นเข้า SET50 คือ CENTEL
ส่วน นักวิเคราะห์ บล.ทิสโก้ ระบุในบทวิเคราะห์ ให้ราคาเป้าพื้นฐานใหม่ CENTEL ที่ 50 บาทต่อหุ้น โดยในปีนี้เป็นโอกาสในการเข้า “ซื้อ” อานิสงส์การบริโภคฟื้นตัวและท่องเที่ยวดีต่อเนื่อง คาดกำไรปีหน้าโตเด่น 15%